钦定古今图书集成/明伦汇编/交谊典/第054卷 > 《腊日与诸公龙沙宴集序》前人
## 钦定古今图书集成/明伦汇编/交谊典/第054卷 > 《腊日与诸公龙沙宴集序》前人

清祀嘉平，著于三代。盖祭百种以报啬，表一岁之顺
成。故吾徒亦休澣考胜，用文会友。龙沙古地，大江在
下，可以纵远目，可以涤烦襟。况簪裾成列，觞豆备荐，
酒酣神王，举手拊节。尽一日之泽，遣百虑如遗。二三
子唯今日可以酒；狂而不书，是无勇也。